Metsänuudistamisen laatu ja keskeisimmät kehittämiskohteet Etelä-Suomessa. Metsänuudistamisen laadun hallinta -hankkeen loppuraportti - Saksa, Timo; Kankaanhuhta, Ville (FI, 2007)
Metsäteollisuuden omien metsien laatutyön tuloksiin pohjautuen kehitettiin yhteistyössä metsäkeskusten ja metsänhoitoyhdistysten kanssa metsänuudistamisen laadun seurantamenetelmä. Laatutyön menetelmiä sovellettiin toiminnan kehitämiseen ja laatutyön vaikuttavuutta tutkittiin. Metsänuudistamistulos inventointiin vuosina 2000–2006 kuudessa metsäkeskuksessa 40 metsänhoitoyhdistyksen alueella noin 135 kunnassa. Yhdentoista metsänhoitoyhdistyksen alueella seuranta tehtiin kahtena ajankohtana. Kokonaispinta-alaksi muodostui noin 22 000 hehtaaria. Kaikkien uudistamisketjujen tuloksissa havaittin suurta vaihtelua eri toimijoiden välillä. Valtaosa vaihtelusta selittynee ilmasto-, kasvupaikka-, ynnä muilla ekologisilla tekijöillä, mutta huomattava osa vaihtelusta johtunee eri toimijoiden toimintatapojen ja toimintakulttuurien välisistä eroista. Toiminnan kehittämisen lähtökohtana oli inventointituloksista saatu palaute, jota tehostettiin eri tyyppisillä toimijakohtaisilla ja yleisimmillä kehittämispäivillä ja seminaaareilla. Tarkastelujakson lyhyydestä johtuen laatutyön vaikutukset inventoituun uudistamistulokseen jäivät vähäisiksi. Merkittävin muutos havaittiin kuusen istutuksessa kaivurityölajien lisääntymisenä. Metsänuudistamisen kustannus-laatu -suhdetta tarkasteltaessa havaittiin, että kustannukset ja laatu eivät korreloineet: samalla rahallisella panostuksella saattoi saada hyvin erilaisen tuloksen.
Keywords: inventointimenetelmät; laatujohtaminen; laatutyö; metsänuudistaminen